209 
af Lungehalsen, hvorved et temmelig stort Blodtab foraarsages. | Det 
viser sig, at Frøerne meget vel overleve denne Operation, og desto 
bedre, jo lavere Temperaturen er (§ 49, p. 396). 
Direkte sammenlignende Respirationsforsøg — i afspærret Rum 
— viser, at de opererede Frøer optage Ilt og producere Kulsyre 
ligesom de intakte, men snart i noget ringere Mængde (§ 46—48, 
p. 391—95), snart endog i større (§ 60 — 61, p. 409—11). Af 
disse sidste Forsøg drages, uden Hensyn til de første, den Slut¬ 
ning, at Optagelse af Ilt og Udskillelse af Kulsyre kun foregaaer 
gennem Huden 1 ). I § 77—78 (p. 430—32) gentages paany 
disse Forsøg, og der foretages yderligere Sammenligning med en 
flaaet Frø. Her finder Spallanzani, at de intakte Frøer optage 
mest Ilt og producere mest Kulsyre; den flaaede Frø optager næsten 
lige saa meget Ilt som de intakte, men producerer meget lidt 
Kulsyre; medens de lungeløse Frøer optage noget mindre Ilt og 
producere noget mindre Kulsyre end de intakte. 
Som Hovedresultat af Spallanzanis her gengivne Forsøg kan 
der næppe fastslaaes mere, end at Huden er et vigtigt Respirations¬ 
organ, og at den især med Hensyn til Kulsyreafgivelsen synes at 
spille en større Rolle end Lungerne. 
Edwards (1824) har paavist Kulsyreudskillelse gennem Huden 
og fundet, at Frøer efter Lungeextirpation eller fast Sammensnøring 
af Halsen kan leve i indtil 40 Dage, naar Temperaturen er lav, 
og neddykkede under Vand, der stadig fornyes, i endnu længere 
Tid. For at eliminere Hudrespirationen forsøgte han, foruden for- 
x ) Man maa her erindre, at Spallanzanis Arbejde, saaledes som det 
foreligger for os, ikke er andet end et, af en anden foretaget, Uddrag 
af hans Forsøgsprotokoller, i hvilke han sandsynligvis har optegnet 
Resultaterne af hvert enkelt Forsøg umiddelbart efter, at det var ud¬ 
ført. Der er saaledes ikke noget forunderligt i, at der paa forskellige 
Steder kan findes indbyrdes modsigende Angivelser, og at det er saa 
vanskeligt, som Tilfældet er, at faa Øje paa de ledende Tanker i 
Undersøgelserne. — I den foreliggende Afhandling er det, som Prof. 
Bohr har gjort mig opmærksom paa, vistnok Spallanzanis Hoved- 
formaal at paavise den indbyrdes Uafhængighed af Iltoptagelse og 
Kulsyreudskillelse. 
Vidensk. Meddel, fra den naturh. Foren. 1903. 
14 
